Han grunnla Glenn L. Martin Company i 1912 som han i 1916 slo samnen med det opprinnelige Wright Company som ble til Wright-Martin Aircraft Company. Han forlot dette og dannet et nytt, Glenn L. Martin Company i 1917. Dette ble slått sammen med American-Marietta Corporation i 1961 og ble til Martin Marietta Corporation. Dette igjen ble slått sammen med Lockheed Corporation i 1995 som ble til Lockheed Martin, en betydelig aktør innen amerikansk romfart og forsvarsindustri. På 1940-tallet og mot slutten på Martins liv, ble han og hans elskede, og nå aldrende mor, Minta fotografert i Martins fabrikker i Baltimore og feiret Martins suksess som en av bærebjelkene i amerikansk luftfartsindustri.